Diari Oficial de la Generalitat Valenciana


Sumari del DOGV 7584, del 03-08-2015 (2015/6685)

Notificació de la sentència dictada en el juí verbal número 1319/2013.
----------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6685


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 1319/2013. [2015/6685]  
En este procediment verbal, seguit a instàncies d'Ángel Bautista Díez de Lastra, en nom i representació de Juan Francisco Balastegui Forrat, contra Promociones Corpons, SL, s'ha dictat una sentència, que té l'encapçalament i la dispositiva com seguix:  
  
«Sentència número 353/2014  
Benidorm, 9 de desembre de 2014  
José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, he vist estes actuacions de juí verbal número 1319/2013, seguides a instància de la part demandant, Rosario Forrat Martínez, María Rosario Balastegui Forrat i Juan Francisco Balastegui Forrat, representades pel procurador dels tribunals Ángel Bautista Díez de Lastre i assistits pel lletrat César Evangelio Luz, contra la part demandada, Promociones Corpons, SL, en situació processal de rebel·lia; sobre la reclamació d'una quantitat.  
  
  
Dispositiva  
Estime íntegrament la demanda formulada pel procurador dels tribunals Ángel Bautista Díez de Lastre, en nom i representació processal dels demandants Rosario Forrat Martínez, María Rosario Balastegui Forrat i Juan Francisco Balastegui Forrat, contra la demandada Promociones Corpons, SL, i dispose:  
1.Condemnar la demandada, Promociones Corpons, SL, a atorgar escriptura pública a favor dels demandants, en els seus respectius drets, de les places de garatge número 21 (referència cadastral número 6687240XW5639X5733QW) i número 22 (referència cadastral número 3919635NM9053R9298ZA) del soterrani 2n de l'edifici Mabel I de Benidorm, pel preu de 3.606,17 euros ?(œ del ple domini de cada una de les dos places de garatge a favor de la viuda Rosario Forrat Martínez, per la seua participació en l'haver de guanys; œ de l'usdefruit vitalici de cada una de les dos places de garatge a favor de la viuda Rosario Forrat Martínez, per la seua participació en l'herència del causant Juan José Balastegui Arcas; Œ part de la nua propietat de cada una de les dos places de garatge a favor de María Rosario Balastegui Forrat, per la seua participació en l'herència del causant Juan José Balastegui Arcas; i Œ part de la nua propietat de cada una de les dos places de garatge a favor de Juan Francisco Balastegui Forrat, per la seua participació en l'herència del causant Juan José Balastegui Arcas)?; i en el cas que la part demandada no realitze els actes necessaris per a elevar a escriptura pública l'esmentat contracte, se suplirà l'esmentada inactivitat per la intervenció judicial.  
2. Condemne la demandada, Promociones Corpons, SL, al pagament de totes les costes processals produïdes en este procediment.  
Expediu un testimoniatge literal d'esta sentència i uniu-lo a estes actuacions, i incloeu-ne l'original en el llibre de sentències civils d'este Jutjat.  
Notifiqueu esta resolució a les parts, feu-los saber que no és ferma i que s'hi pot interposar recurs d'apel·lació, davant d'este jutjat, en el termini de 20 dies comptats des de l'endemà de la seua notificació, on s'exposen les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, perquè en prenga coneixement posteriorment l'Audiència Provincial d'Alacant.  
Amb este fi s'indica a les parts que la interposició del recurs d'apel·lació necessitarà la constitució d'un depòsit de 50 euros per mitjà de la consignació d'esta suma en el compte de depòsits i consignacions obert a nom del jutjat o del tribunal, que haurà de ser acreditat en el moment de la seua interposició, i no s'admetrà a tràmit cap recurs el depòsit del qual no estiga constituït.  
Si el recurrent ha incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de documentació acreditativa.  
Si no ho efectua, es dictarà una interlocutòria que pose fi al tràmit del recurs, o que inadmeta la demanda, i la resolució impugnada esdevindrà ferma.  
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució objecte de recurs, el recurrent demandant perdrà el depòsit, al qual es donarà la destinació prevista en esta disposició.  
Protecció de dades de caràcter personal.  
S'advertix expressament a totes les parts, testimonis i pèrits, i la resta de persones que siguen receptores d'esta resolució, que hauran de guardar total i absoluta confidencialitat en totes les dades de caràcter personal que es troben en esta; queda terminantment prohibida la transmissió de les dites dades/i o comunicació per qualsevol mitjà o procediment, i estes s'hauran de tractar exclusivament per als fins propis de l'Administració de justícia, Llei Orgànica 15/1999, de 13 de desembre, de Protecció de Dades de Caràcter Personal, amb l'advertència d'incórrer en les responsabilitats administratives, civils i penals que pertoquen en qualsevol altre cas.  
Esta és la meua sentència, que, jutjant definitivament en esta instància, pronuncie, mane i firme.»  
  
I atés que el demandat, Promociones Corpons, SL, es troba en parador desconegut, expedisc este edicte a fi que li valga de notificació de forma deguda.  
  
Benidorm, 29 de juny de 2015.- La secretària judicial: María Engracia Román Ivorra.